Теменужка Петкова: Търговската експлоатация на IGB ще започне през втората половина на 2020 г.\nВодещ: След десетгодишна сага, макар и с поредно обжалване, което временно спира, за пореден път, строежа на българо-гръцката газова връзка, днес все пак се очаква да бъде дадено началото на изграждането на интерконтектора. Ще го направят премиерите на България и Гърция – Бойко Борисов и Алексис Ципрас. През интерконектора и през терминала за втечнен природен газ в Александруполис страната ни ще може да получава синьо гориво от САЩ, Катар, Алжир, Израел и Египет. Чрез тази връзка ще получаваме и азерски газ от трансадриатическия газопровод. Още за смисъла от изграждането на интерконектора, чуйте от интервюто на Юлияна Корнажева с енергийния министър Теменужка Петкова.\nТеменужка Петкова: Този проект е стратегически не само за България и за Гърция, той е стратегически за целия Европейски съюз и не случайно интерконекторът Гърция - България е включен в седемте топ приоритета на Европейския съюз в сектор „Енергетика“. Той ще даде възможност за реална диверсификация на източника за доставка на природен газ не само за България, но и за целия регион на Югоизточна Европа. Ние трябва да приключим подготвителните дейности за строителството на този проект, да възложим строителството и през 2020-та година този проект да бъде въведен в търговска експлоатация. Има избран инженер-консултант, има избран строителен надзор, има избран доставчик на тръби, има избран строител. Финализира се договорът с Европейската инвестиционна банка, българското правителство е предоставило 110 млн. евро държавна гаранция за този проект, тя съответно ще бъде използвана за финансирането от страна на Европейската инвестиционна банка, предоставени са 39 млн. евро от българската оперативна програма „Иновации и конкурентоспособност“, 45 млн. евро по механизма за свързване. Бяха проведени и две фази на пазарен тест така, както предвиждат европейските правила, има подадени обвързващи оферти, има сключени предварителни споразумения, внесени банкови гаранции от страна на участниците в пазарния тест. Сега очакваме регулаторите на двете държави да се произнесат, да бъде одобрен мрежовия кодекс и оттук нататък предстои и финализирането и подписването на договорите за пренос на газ.\nВодещ: Откъде би могъл да дойде и какъв газ през тази връзка до България? Тъй като основната дума тук е диверсификация – разнообразяване на доставките, алтернативни на руските доставки?\nТеменужка Петкова: „Булгаргаз“ има сключен договор със „СОКАР“, така че ние ще получим 1 млрд. кубични метра газ от Азербайджан. Потреблението на България е 3 млрд. кубични метра годишно, тоест 1/3-та от потреблението на България ще бъде задоволявано именно по силата на този договор, който ние имаме с нашите партньори от Азербайджан.Това на практика е реална диверсификация. Ще имат възможност от нея да се възползват и нашите съседи тук в Югоизточна Европа.\nВодещ: Тъй като споменахте газа, който трябва да дойде от Азербайджан, той с каква дата трябваше да тръгне- средата на 2020-та година?\nТеменужка Петкова: Съгласно клаузите в договора, ние ще получим официално уведомление от страна на нашите партньори кога ще бъдат направени първите доставки. До тогава ние трябва да сме изградили липсващата инфраструктура, тя ще се реализира в синергия с проекта TAP, така че да можем да ползваме на практика тези количества, които сме договорили.\nВодещ: Това означава, че ние много внимателно трябва да следим кога тази газова връзка ,този газопровод ще влезе в експлоатация, нали така?\nВодещ: Тоест не можем да си позволим забавяне?\nТеменужка Петкова: Не, не можем да си позволим забавяне и ние работим в тази посока.\nВодещ: Защо не можем да си го позволим това забавяне, има ли клаузи, които оскъпяват, ако ние не започнем да купуваме газ, азерски, от средата на 2020-та година ,такива, че да ни натоварят финансово?\nТеменужка Петкова: Всеки един договор има определени клаузи, определени ангажименти за двете страни по него. Не мога да кажа, че има клаузи, които оскъпяват, има клаузи, които съдържат информация какво би се случило ако някоя от страните не изпълни своите ангажименти.\nВодещ: Какво би се случило, ако ние не можем да внесем азерския газ, така както сме подписали договор, че ще го направим средата на следващата година?\nТеменужка Петкова: По всеки един договор за доставка на природен газ или за доставка на друг вид енергийни суровини, има подобни клаузи. Този, който не изпълнява, съответно ангажиментите по една или друга причина, той ще понесе и съответните санкции, но аз съм сигурна, че ние няма да стигнем до тези възможности, които дават договорите, които се подписват в тази област, и ще изпълним така нашите ангажименти, както сме поели и пред Европейската комисия, както сме се и договорили и вървим напред. Трябва да мобилизираме всички усилия, така че проектът да бъде въведен в търговска експлоатация втората половина на 2020-та година.\nВодещ: Но според договора, който е подписан за строителството на тази газова връзка, периодът на строителството е година и половина. Там има фиксирани 18 месеца и никой не може да принуди компанията, която беше избрана да строи, да я построи по-бързо.\nТеменужка Петкова: Периодът на строителството изцяло ще съответства с периодът на строителството и реализацията на проекта TAP. Можете да бъдете сигурни в това.\nВодещ: Как го гарантираме това нещо при условие, че 10 години единственото, което успяхме да постигнем по тази газова връзка беше не да я имаме, а една първа копка, която ще бъде направена?\nТеменужка Петкова: След газовата криза от 2009-та година Европейската комисия поде такава инициатива за изграждане на липсващата инфраструктура на определени държави-членки на Европейския съюз, които бяха най-потърпевши от тази криза. Беше предоставен грант от страна на Европейската комисия, който беше 45 млн. евро за реализацията на проекта. Когато се реализира такъв един проект, мащабен, инфраструктурен проект в областта на енергетиката и той се реализира между две държави, тъй като в компанията, която ще изгражда проекта, с равен дял участват и България, чрез БЕХ и нашите гръцки колеги и партньори чрез компанията „Посейдон“, няма как да се развие необходимата бързина. Трябваше да бъде осигурено финансирането за този проект, защото с 45 млн. евро, разбира се, няма как да бъде реализиран този проект. Беше изготвен самият технически проект, бяха отчуждени над 3800 имота и трасето да разполага с всички необходими разрешителни ,за да може да бъде даден старт и на строителството. Това е един процес, който продължава наистина доста дълго време, но повярвайте ми, ние сме положили всички необходими усилия, за да можем да го ускорим максимално. Този проект трябва да бъде и финансово стабилен, тъй като той се реализира на територията на две държави, трябва да бъдат договорени и финансовите параметри, така че, той да бъде устойчив във времето.\nВодещ: Тъй като споменахте финансовите параметри, че са много важни, все още няма одобрени от двата регулатора тарифни планове. Вие казахте, че има компании, които са резервирали капацитет, има някакви предварителни договори, тези договори не са окончателни. Може ли в един момент, първо, да се окаже, че някоя от компаниите се отказва и второ, означава ли това, че всички останали ще трябва да поемат финансовия риск?\nТеменужка Петкова: КЕВР и RAE - това е гръцкият регулатор, одобриха тарифната методология на 8-ми май, има яснота по отношение на тарифите\nВодещ: Това, което казват от Комисията за енергийно и водно регулиране, че преди 24-ти юни няма как да има одобрени окончателни документи.\nТеменужка Петкова: Да, точно така, защото трябва да бъде одобрен друг много важен документ- това е мрежовият кодекс.\nТеменужка Петкова: Тук отново двата регулатора трябва да се произнесат. Аз много се надявам, че…\nВодещ: Тоест тарифи, цени не знаем все още, нищо окончателно няма, което е одобрено. Затова пак се връщам на въпроса си, какво следва оттук нататък за самите компании?\nТеменужка Петкова: Оттук нататък първото, което трябва да бъде направено, за да се пристъпи към подписване на окончателните договори с компаниите, които са резервирали капацитет, е българският и гръцкият регулатор, да одобрят мрежовия кодекс. В момента сме отправили молба към двата регулатора за максимално скъсяване на тези срокове ,така че до края на месец юни ние да сме приключили с този процес по подписването на окончателните споразумения. А тези окончателни споразумения ще бъдат подписани затова, защото, така , както предвиждат европейските правила, са проведени две фази на пазарен тест, втората фаза на пазарния тест е приключила успешно, има обвързващи оферти, има подписани предварителни споразумения и внесени банкови гаранции, реални банкови гаранции.\nВодещ: Е това не означава ,че някоя от компаниите не може да се оттегли. Аз бях свидетел на въпросите на представителите на американската компания, която също е резервирала капацитет.\nТеменужка Петкова: Всеки има право да задава въпроси, нали затова е и общественото обсъждане, нали затова са и диалозите, които се провеждат. Нищо драматично не може да се случи. Вие знаете, че най-големият капацитет, който е резервиран от страна на "Булгаргаз", това е 1 млрд. кубични метра газ, нашите партньори от DEPA са резервирали капацитет, нашите партньори от СОКАР са резервирали капацитет, американската компания „Linden“ също. Мисля, че нещата се развиват добре и се развиват в положителна посока, а разговорите ,въпросите са нещо съвсем нормално в един такъв процес.\nВодещ: И един технически въпрос, ако и Вие да сте политическо лице, може ли да се наложи построяването на нова компресорна станция заради налягането на газа? Нещо подобно гледахме с българо-румънската връзка. Дали това оскъпява проект, тъй като доколкото си спомням тези пари, тези разходи не са заложени в конкретния проект?\nТеменужка Петкова: Двата акционера са обсъждали тази тема, ние сме я коментирали и с Европейската комисия.Разбира се ,че ако се наложи такава компресорна станция, ще бъде изградена, тук е ролята и на двамата акционери, които ще вземат съответните решения както по отношение на техническите параметри, така и по отношение на финансовите параметри на такъв един проект.\nВодещ: Тоест ако трябва да обобщим, вие се надявате за да не плащаме неустойки на азерската компания „СОКАР“, тази газова връзка да започне работа още следващото лято?\nТеменужка Петкова: Аз не се надявам, аз съм сигурна.


Политика за поверителност - Гудуил Консултинг ЕООД\nЗа да работи сайта gwconsulting.bg, както трябва, понякога поставяме на вашето устройство малки файлове с данни, наричани бисквитки.\nНие използваме само задължителни бисквитки (essential cookies). Тези бисквитки са строго необходими, за да може уебсайтът да изпълнява своите функции. Използваме тези бисквитки, за да можем да поддържаме сигурността на нашите услуги. Можете да изтриете или блокирате бисквитките, но ако го направите е възможно някои функции на сайта да не работят както трябва. Бисквитките се използват за запаметяване на:\nПовече за “бисквитките”, как да ги контролирате, деактивирате или изтриете можете да намерите на www.aboutcookies.org


Новините за медицина - Haskovo.info - Всичко за Хасково\nHaskovo.info » медицина\nНад 300 деца са записани за прегледи при специалисти от болница „Пирогов“, които се провеждат на място в хасковската болница днес. Лекарите обаче обещават, че няма да върнат никого, дори […]\n20.07.2019 12:47 21.07.2019 12:08 Няма коментари Хасково\n15.07.2019 10:00 15.07.2019 19:43 Няма коментари Платени публикации\nСъдебни лекари от няколко области в страната излизат на протест заради неполучени от МВР хонорари за извънреден труд като вещи лица. Медиците отказват и да дават заключения за убийства, изнасилвания […]\n17.10.2018 15:42 18.10.2018 11:27 10 коментара Хасково\n38 студенти по медицина са подали заявления за стаж в МБАЛ – Хасково тази година.\n16.08.2018 15:01 17.08.2018 12:13 Няма коментари Хасково\nСекретарят на читалище „Заря“ Александър Милушев дари уникална колекция от медицински инструменти на Регионалния исторически музей в Хасково.\n24.08.2017 12:06 25.08.2017 10:16 4 коментара Любопитно\nПоказват филм за феномена чакръкчийство – с хасковско участие\nПремиера на филма „Чакръкчийството – изчезващо знание“ се състоя в Чешкия център в София.\n22.07.2017 11:52 23.07.2017 14:46 55 коментара Любопитно\nНАП продава къща, парцел и 4 автомобила на длъжници в Хасковско 7 777 views\nСъдят хасковска лекарка за злоупотреба с европари за къща за гости 6 414 views


Румен Пехливанов: Създаваме много строителна работа и започва да има видими ефекти! - Рудозем днес - Рудозем днес\nСъбота , 07 Декември 2019 | 13:41\nРумен Пехливанов: Създаваме много строителна работа и започва да има видими ефекти!\nПубликувана на: 25.04.2014 | 17:26\nВидът на спортната зала днес- 25. 04. 2014\nМащабно строителство кипи в общината в последните месеци- строи се Спортна зала в Рудозем, две спортни площадки в дворовете на чепинското и елховското училище, текат ремонтни дейности в междублоковото пространство на Рудозем, прави се рехабилитация на пътищата, включваща артериите в Рибница, Борие и Дуревска.\nПо план всичко това трябва да е готово до празника на града, съобщи кметът Румен Пехливанов.\nПо темата за междублоковото пространство кметът сподели, че е настоял да се предприемат всички коригиращи действия преди да започне новото строителство. Той отбеляза, че е имало слягане на доста места- настилката е пропаднала и има примери, показващи как бетонената настилка е сантиметри по-ниска от отводнителната шахта. Това е нормално, при положение, че в продължение на 4 години участъците са били подлагани на различни атосферни условия. Кметът посочи, че договорът с фирмата изпълнител "Хефест" не е прекратяван. "Предпочетох да направя усилия и да намеря пари да финансираме обекта, отколкото да прекратя договора и да правя нова тръжна процедура"- заяви Пехливанов. По думите му е получил много критики за това решение, но в крайна сметка е постъпил правилно. "Ако беше одобрен проектът и имахме прекратен договор, щеше да ни отмене 2 месеца да направим тръжна процедура и евентуално обжалване и щяхме да загубим средствата, тъй като от министерството искат в началото на юли да се направи преглед на изпълнението на публичната инвестиционна програма. А там, където не са започнали строителни дейности, средствата ще бъдат пренасочени в други общини. Затова смятам, че съм постъпил разумно, защото имаме възможност да довършим започнатия обект и най-накрая хората да спрат да газят кал"- поясни кметът.\nПо думите му всички, които работят по този проект, са жители на общината. В момента те са около 30, като ще продължат да назначават още работници и броят им ще стигне до 70-80 човека.\nПо отношение на спортната зала и спортните площадки кметът сподели, че строителството напредва. Залата започва да придобива все по-завършен вид, а с монтирането на външните панели вече започва да прилича на 3D изображението, което беше публикувано през есента на фенстраницата на общината. "В Елховец също напредваме активно, а в Чепинци е малко по-сложно от гледна точка на това, че е по-кално"- посочи кметът. По думите му в процес на строителните дейности се е наложило изкъртване на част от бетона, заради това, че се е пресякъл. "Пластификаторът срещу замръзване, който бяха сложили, беше малко в повече и не позволи бетонът да стегне"- поясни кметът. Това е наложило изкъртването и ново полагане на бетон. "Този пример показва, че аз компромиси с качеството не правя! А получавах обвинние, че едва ли не съм допуснал отклонение в качеството- точно обратното:Чепинци е крещящ пример, че не допускам отклонение в качеството. Ще се направи всичко така, както трябва да бъде, защото после трябва да трае"- посочи кметът. По думите 35 човека са ангажирани с работа на спортаната зала и игрищата.\nПо отношение на пътищата градоначалникът обясни, че най-много механизация се налага в Рибница и затова там дейностите са започнали по-рано. Фирмата изпълнител е решила да подготви плана за изпълнение така, че по едно и също време и трите обекта да бъдат готови за асфалт, за да може в рамките на няколко дни да се асфалтира последователно. Това е мотивът малко по-късно да стартират дейностите в Борие и Дуревска. По отношение на броя на работниците, кметът съобщи, че в Рибница се трудят около 70 човека, с тенденция да започнат още няколко, отделно са работниците в другите два подобекта и общият брой ще бъде около 120 човека.\nВ заключение кметът изрази надежда всички дейности да продължат по план и за празника на града да се поздравим с рехабилитирани пътища, междублоково пространство и спортни съоръжения.


Локомотивът набра скорост. Очаква го по-лека програма\nЛокомотивът набра скорост. Очаква го по-лека програма\tПонеделник, 14 Април 2014 10:24\t| PlovdivDerby.com\nЛокомотив Пловдив определено започна да набира скорост след като потегли много трудно в началото на плейофите. Смърфовете започнаха мачовете в седмицата със загуба от градския съперник Ботев. Черно-белите позволиха канарчетата да им измъкнат победата в самия край на мача, след като се виждаха почти сигурни победители в него. Последва загуба на Лаута от Левски и определено най-слабият мач срещу тим от топ 7 във Варна. В двете срещи възпитаниците на Сашо Станков загубиха с по 2:0. И когато никой не очакваше Камбуров и компания се опънаха точно на шампиона на България на Лаута, като отново само липсата на късмет ги лиши от заслужени 3 точки. Гредата спря страхотен удар на Камбуров и черно-белите трябваше да се задоволят само с равенството. Последва гостуване в Ловеч, което бе загубено с 3:0 след слаба продукция. Всичко това, за да дойде снощният мач,в който Локомотивът показа на цяла България, че все още не е готов да се превърне в експонат в музея и думна с 2:0 армията на Стойчо Младенов, убивайки мечтите на червените за титлата. Двете попадения бяха най-малкото, с което се отърваха Гъргоров и компания, а още по-показателно за играта на пловдивчани бе това, че червените не стигнаха до нито една сериозна опасност пред вратата на Акалски. Така Локо завоюва 4 от възможни 18 точки в първите 6 мача от първата седмица, но програмата на смърфовете показва, че можем да очакваме доста повече от тях в заключителната фаза на шампионата. Черно-белите ще приемат на Лаута Ботев, Черно море и Литекс. Все мачове. в които смърфовете спокойно могат да търсят пълен актив от точки. Черно-белите гостуват на Левски, Лудогорец и ЦСКА, а представянето им в тези мачове през последните години показват, че пловдивчани спокойно могат да откраднат няколко точици от тези срещи. Особено на Герена! Прочетена 634\nВие сте тук:\tHomeНачалоОт първо лицеКоментариЛокомотивът набра скорост. Очаква го по-лека програма


Цветовете на седмицата от 6 до 12 септември по лунен календар\n05 септември, 15:26 / Ивелина Пенчева - астролог, автор на книгите „Астрология на съдбата“ и „Тайнството живот“\nПОНЕДЕЛНИК – 6 септември\n29 лунен ден (от 05:53ч) – ЧЕРВЕН цвят - цветът на живота, слънцето, огъня. Смята се, че стимулира кръвообращението. Още в дълбока древност са проявявали особено пристрастие към този цвят, цветът на властта. При древните юдеи се считал за царски цвят, а в древен Рим са го носели Цезарите.\nВТОРНИК – 7 септември\n1( от 03:52ч до 07:02ч) – ЧЕРВЕН цвят\n2 лунен ден (от 07:02ч) - ОРАНЖЕВ цвят (може нюанси на кафяво) - символизира радост и щастие. Има благоприятен ефект върху човек, който страда от депресия или е склонен към прекомерен песимизъм. Цветът на одеждите на някои будистки монаси и служители на някои източни култове.\nСРЯДА – 8 септември\n3 лунен ден (от 08:15ч) – ЖЪЛТ цвят (може златисто, лимонено, шафранено, охра) - цветът на Слънцето, на есента, на узрелите класове, на падащите листа. Символ на духа, мъдростта и светостта. Асоциира се с цвета на първия ковчег на Завета (Ноевият), с ореола на Аполон и аурата на Буда. Има стимулиращ ефект, подобрява настроението на хората, които винаги са недоволни от нещо.\nЧЕТВЪРТЪК - 9 септември\n4 лунен ден (от 09:28ч) – ЗЕЛЕН цвят - цветът на природата, младостта, свежестта и надеждата, здравето, плодородието, парите. Въздейства успокояващо на средния мозък, който контролира и координира различните двигателни функции на организма.\nПЕТЪК – 10 септември\n5 лунен ден (от 10:42ч) - СВЕТЛО СИН цвят - В християнството това е цветът на Христос. Цветът на хармонията, мира, съчувствието, доверието, честта, спокойствието и общуването. На Изток го използват за защита срещу магии, лоши очи, уроки.\nСЪБОТА – 11 септември\n6 лунен ден (от 11:58ч) – СИН цвят - цветът на спокойствието и верността, носи усещане за мир, отпуска човек. В християнството това е цветът на Дева Мария. Символ на Божественото проявление, безкрайността.\nНЕДЕЛЯ – 12 септември\n7 лунен ден (от 13:15ч) – ВИОЛЕТОВ, ЛИЛАВ цвят – (може бяло) – цветове на мистичното, духовността и достойнството. Виолетовият цвят в християнството е цветът на Мария Магдалена. Действа на централната нервна система, възстановява вътрешният мир и спокойствие у творческите личности, оказва удивително целебно въздействие на различните форми на невроза. Действат на подсъзнанието и помагат на човек да опознае себе си, засилвайки ефекта от медитацията.